b'\n_START_ARTICLE_\nFran Dobov\xc5\xa1ek\n_START_SECTION_\n\xc5\xbdivljenje in delo\n_START_PARAGRAPH_\nKon\xc4\x8dal je 2 razreda gimnazije v Novem mestu, nato bil doma, od 1896-1909 pa slu\xc5\xbeil deloma pri finan\xc4\x8dni stra\xc5\xbei, deloma pri voja\xc5\xa1tvu kot ra\xc4\x8dunski pod\xc4\x8dastnik. Leta 1908 je na Dunaju opravil izpit za preparatorsko slu\xc5\xbebo in se 1909 zaposlil pri tedanjem De\xc5\xbeelnem muzeju v Ljubljani. V tej slu\xc5\xbebi je prepotoval vso Kranjsko, ugotovil mnogo novih nahajali\xc5\xa1\xc4\x8d lepidopter (metuljev) in dognal 7 novih kranjskih vrst in 7 dotlej sploh neznanih aberacij (aberacija=odklon od normalnih oblik, stanja ali razvoja). Svojo veliko in dragoceno zbirko eksoti\xc4\x8dnih vrst metuljev, ki jih je sam vzgojil, je podaril muzeju, ki jih sedaj hrani Prirodoslovni muzej Slovenije. Bil je tudi zelo spreten fotograf.'